Diari Oficial de la Generalitat Valenciana


Sumari del DOGV 4886, del 18-11-2004 (2004/11399)

Informació pública del projecte d'urbanització del sector B del pla especial de reforma interior número 7.
----------------------------------------------------------------------------------------------------------

### Dades del document

Número de DOGV
:   4886

Data del DOGV
:   18-11-2004

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2004/11369


Organisme emissor
:   Ajuntament de Sagunt

Tipus de document
:   Anunci

Informació pública del projecte d'urbanització del sector B del pla especial de reforma interior número 7. [2004/Q11302]
  
Mitjançant este edicte faig saber que, amb data 25 d'octubre de 2004, fent ús de les atribucions que em conferix la llei, resolc el següent:
  
Resolució de l'Alcaldia número 2.497.
  
Assumpte: informació pública del projecte d'urbanització del sector B) del pla especial de reforma interior número 7. Expedient 44/2000.
  
Vist que, mitjançant l'Acord Plenari de data 28 de juny de 2001, es va procedir a l'aprovació i adjudicació del programa d'actuació integrada del sector B) del pla especial de reforma interior número 7.
  
Vist que, seguint els tràmits de l'expedient, l'agent urbanitzador, amb data 25 de juny de 2004, número 27.292, presenta el projecte d'urbanització de la unitat esmentada que consta de la documentació següent:
  
1. Memòria.
  
2. Plànols.
  
3. Plec de prescripcions tècniques particulars.
  
4. Pressupost.
  
5. Annex 1. Xarxa subterrània d'alta tensió.
  
6. Annex 2. Xarxa subterrània de mitjana tensió.
  
7. Annex 3. Centre de transformació.
  
8. Annex 4. Xarxa subterrània de baixa tensió.
  
9. Annex 5. Enllumenat públic.
  
10. Annex 6. Projecte específic estudi de seguretat i salut laboral.
  
Vist que en l'acord d'aprovació i adjudicació del programa d'actuació integrada del sector que ens ocupa s'establia la condició per la qual este polígon havia de resoldre l'abocador d'aigua pluvial conjuntament amb la del sector SUNP.5, el qual es trobava en tràmit d'adjudicació, i que, posteriorment, l'adjudicació va quedar deserta. En un primer moment es plantejava seguir amb la solució d'aigua pluvial prevista; no obstant això, en conversacions mantingudes amb l'Institut Valencià de l'Habitatge, SA, agent urbanitzador del sector SUNP.V, va quedar patent que utilitzar este col·lector pel traçat previst obligava a desguassar en contrapendent, motiu que aconsellava desplaçar la conducció cap a l'est d'este sector. Com a conseqüència del que s'ha dit anteriorment, en estos moments s'estima raonable el que s'ha exposat, motiu pel qual la concreció de la solució haurà d'ajustar-se a este traçat que s'estima més adequat. En qualsevol cas el cost de les obres les hauran d'assumir les actuacions que es beneficien d'este col·lector proporcionalment a l'aprofitament que cada un tinga i amb subjecció al que disposa l'article 51 de la Llei Reguladora de l'Activitat Urbanística en relació amb les actuacions connexes.
  
Atés que el tràmit del projecte d'urbanització ha de desenvolupar-se amb subjecció al que disposa l'article 53 de la Llei Reguladora de l'Activitat Urbanística, en concordança amb el que disposen els articles 52 i 46 d'este text legal.
  
Atés que l'alcaldessa presidenta té, entre unes altres, les atribucions per al tràmit dels instruments de gestió, d'acord amb l'establit en l'apartat j) de l'article 21 de la Llei 7/1985, de 2 d'abril, de Bases de Règim Local.
  
Atés que mitjançant la Resolució de l'Alcaldia, de data 3 de novembre de 2003, número de resolució 3.779, es resol delegar en el regidor d'Urbanisme i Manteniment l'obertura de períodes d'informació pública d'instruments de gestió urbanística.
  
A la vista de tot el que s'ha dit anteriorment, resolc:
  
Primer
  
Sotmetre al tràmit d'informació pública el projecte d'urbanització del sector B) del pla especial de reforma interior número 7, mitjançant un edicte publicat en un diari d'informació general editat a la Comunitat Valenciana i, posteriorment o simultània, en el Diari Oficial de la Generalitat Valenciana, per a fer saber la possibilitat de formular al·legacions durant el termini de 20 dies, comptadors des de la publicació de l'edicte en el Diari Oficial de la Generalitat Valenciana.
  
Segon
  
Remetre un avís amb el seu contingut al domicili fiscal dels qui costen al Cadastre com a titulars de dret afectats.